FI Euroopan unionin virallinen lehti C 51/1

Alueiden komitean lausunto aiheesta Ehdotus: Euroopan parlamentin ja neuvoston asetus Euroopan globalisaatiorahaston perustamisesta

(2007/C 51/01)

Alueiden komitea, joka

ottaa huomioon ehdotuksen Euroopan parlamentin ja neuvoston asetukseksi Euroopan globalisaatiorahaston perustamisesta KOM(2006) 91 lopullinen — 2006/0033 COD,

ottaa huomioon neuvoston 27. maaliskuuta 2006 Euroopan yhteisön perustamissopimuksen 265 artiklan ensimmäisen kohdan nojalla tekemän päätöksen pyytää aiheesta alueiden komitean lausunto,

ottaa huomioon puheenjohtajansa 22. helmikuuta 2006 tekemän päätöksen antaa lausunnon valmistelu ”talous- ja sosiaalipolitiikka” -valiokunnan tehtäväksi,

ottaa huomioon lausuntonsa ”Komission tiedonanto — Rakenneuudistukset ja työllisyys –Rakenneuudistusten ennakointi ja tukeminen työllisyyden kehittämiseksi: Euroopan unionin tehtävät” KOM(2005) 120 lopullinen (CdR 148/2005 fin),

ottaa huomioon päätöslauselmansa ”Alueiden komitean tärkeimmät tavoitteet vuonna 2006” (CdR 275/2005 fin),

ottaa huomioon3. heinäkuuta 2006 hyväksymän lausuntoluonnoksen (CdR 137/2006 rev. 1), jonka esittelijä oli Irene Oldfather, Skotlannin parlamentin jäsen (UK, PSE),

hyväksyi 11.–12. lokakuuta 2006 pitämässään 66. täysistunnossa (lokakuun 11. päivän kokouksessa) seuraavan lausunnon.

1. Alueiden komitean näkemykset

Alueiden komitea

1.1 katsoo, että Euroopan talouden keskeinen sosiaalinen luonne — riittävän hyvinvoinnin varmistaminen olipa kyseessä työttömyystuki, eläkkeet ja muut sosiaaliedut sekä tietty työsuhdeturvan taso — on säilytettävä. Sitä on kuitenkin ajanmukaistettava toissijaisuusperiaatteen mukaisesti toimivaltaisella eurooppalaisella, kansallisella tai alueellisella tasolla, jotta varmistetaan Euroopan talouden kilpailukyky sekä asema, jonka avulla EU kykenee kohtaamaan väestökehityksen tulevat paineet ja maailmanlaajuistumisen haasteen.

1.2 suhtautuu myönteisesti ehdotukseen perustaa Euroopan globalisaatiorahasto (EGR), jonka avulla yhteisö voi osoittaa solidaarisuuttaan maailmankaupan rakenteellisten muutosten vuoksi työttömiksi jääville työntekijöille. Komitea katsoo, että yksittäisten työntekijöiden avustaminen kouluttautumisessa uutta työtä varten ei ole ”työn tukemista”. Näin sitä vastoin vähennetään työttömyydestä yksilölle ja valtiolle koituvaa taakkaa, maksimoidaan tärkeän taloudellisen resurssin hyödyntäminen sekä edistetään valveutuneisuutta, maailmanlaajuistumisen hyväksymistä ja työmarkkinoiden joustavuutta. Komitea panee merkille, että rakenneuudistukset johtuvat EU:ssa usein joko teknologisista tai kuluttajien tottumusten muutoksista, jotka eivät liity millään tavalla maailmankauppaan, eikä niillä näin ollen voitaisi perustella Euroopan globalisaatiorahastosta annettavaa tukea. Komission ehdotuksessa rajoitetaan EGR:n tuki tapauksiin, joissa voidaan osoittaa työpaikkojen menetyksen ja maailmankaupan huomattavien rakenteellisten muutosten välinen yhteys. Komitea katsoo, että etenkin EU:n sisäisestä yritystoiminnan siirtämisestä johtuvaa työttömyyttä tulisi torjua rakennerahastotoimin sekä nykyisin käytettävissä olevin välinein ja että yhteisrahoituksen ja suhteutetun rahoituksen periaatetta tulisi soveltaa myös Euroopan globalisaatiorahastoon. Näin voitaisiin varmistaa, että tukihakemuksissa on asianmukaiset kansallisen, alueellisen ja paikallisen tason perustelut.

1.3 on sitä mieltä, että hyvä ennakointi, suunnittelu ja asianmukaiset investointistrategiat, henkilöresursseihin kohdennetut investoinnit mukaan luettuina, ovat soveltuvia pitkän aikavälin strategioita maailmanlaajuistumisen haasteen kohtaamiseksi. Euroopan globalisaatiorahaston tarkoitus ja tuki (Yhdistyneen kuningaskunnan puheenjohtajuuskaudella joulukuussa 2005 järjestetyn huippukokouksen päätelmien mukaan) rajoitetaan maailmankaupan rakenteellisista muutoksista johtuvien haittavaikutusten käsittelyyn jälkikäteen toteutettavien toimien avulla.

1.4 painottaa maailmanlaajuistumisen yleistä myönteistä vaikutusta kasvuun ja työllisyyteen yhteisössä ja korostaa, että maailmanlaajuistumisen haittavaikutuksia lieventävällä rahastolla tulisi olla käytettävissään asianmukaiset varat. Alueiden komitea ehdottaa, että rahaston vuosittain käytettävissä olevat enimmäismäärärahat olisivat 1 000 miljoonaa euroa, mikäli se on mahdollista ajanjaksoa 2007–2013 koskevissa rahoitusnäkymissä tehtyjen varausten puitteissa.

1.5 painottaa, että paikallis- ja alueviranomaisilla on aktiivinen rooli reagoitaessa huomattavaiin irtisanomisiin. Näin ollen komitea katsoo, että paikallis- ja alueviranomaiset tulisi nivoa rahastotuen hakemiseen. Komitea on kuitenkin sitä mieltä, että jäsenvaltioilta edellytettävä suostumus rahastotuen hakemiseksi on katsottava tilanteen vakavuuden hiljaiseksi hyväksymiseksi, mikä velvoittaa jäsenvaltioita kantamaan vastuun tilanteesta. Euroopan globalisaatiorahaston ei tule heikentää jäsenvaltioiden vastuuta etsiä oma ratkaisunsa talouden rakennemuutoksiin.

1.6 panee merkille, että tarkoituksellisia päällekkäisyyksiä rakennerahastojen kanssa ei ole, eivätkä ne ole mahdollisia tai toivottavia (hankalien ja aikaa vievien suunnittelu- ja hallinnointi/tarkastusmenettelyjen vuoksi) ja että jäsenvaltioiden on todistettava hakemuksissaan sekä päällekkäisyyksien puuttuminen että täydentävyys eri rahoitusvälineiden kanssa. Komitea toteaa, että Euroopan globalisaatiorahaston tavoitteena ei ole kehittää yleisesti tiettyä aluetta vaan että sen avulla reagoidaan yksittäisen yrityksen mahdollisiin joukkoirtisanomisiin. Tässä yhteydessä otetaan huomioon, että irtisanomiset saattavat vaikuttaa laajemminkin alueen hyvinvointiin, koska niillä on kerrannaisvaikutuksia niihin tavaroiden ja palvelujen toimittajiin, jotka yhdessä voivat vaikuttaa huomattavasti alueen kehitykseen.

1.7 panee merkille, että toisin kuin rakennerahastoista, Euroopan globalisaatiorahastosta ei myönnetä tukea suhteellisen kehitysasteen perusteella, vaan varat kohdennetaan sinne, missä työttömyyttä tosiasiassa esiintyy.

1.8 toteaa, että vaikka lopullinen edunsaaja on yksittäinen työntekijä, Euroopan globalisaatiorahaston toimia (kuten neuvontapalvelujen perustaminen) ei toteuteta yksittäisen työntekijän vaan paikallis-, alue- tai jäsenvaltiotason viranomaisten tai yritysten kautta.

1.9 muistuttaa komission toteamuksesta, jonka mukaan Euroopan globalisaatiorahaston ”on oltava väline, jota voidaan käyttää nopeasti ja epäbyrokraattisesti”. Komitea pahoitteleekin sitä, että ehdotettu päätöksentekomenettely edellyttää, että EU:n budjettivallan käyttäjän (neuvoston ja Euroopan parlamentin) on hyväksyttävä kaikki EGR:n toimet erikseen ja erissä. Tämä estää nopean reagoinnin, jota tarvitaan sekä moraalisesti että tosiasiallisesti.

2. Alueiden komitean suositukset

Suositus 1

Johdanto-osan 5. perustelukappale

Komission ehdotus AK:n muutosehdotus (5) Tämän asetuksen mukaisesti rahoitettavat toimet eivät saisi saada rahoitustukea muista yhteisön rahoitusvälineistä. (5) Tämän asetuksen mukaisesti rahoitettavat toimet eivät saisi saada voivat saada täydentävää rahoitustukea muista yhteisön rahoitusvälineistä.

Perustelu

— EU:n rakennerahastot tarjoavat osarahoitusta kansallisille mekanismeille, jotka mahdollistavat jäsenvaltioiden toimet joukkoirtisanomisten yhteydessä. Näihin mekanismeihin ei kuitenkaan välttämättä liity lyhyen tai keskipitkän aikavälin toimia. Sen vuoksi EGR:n rahoittamilla toimilla olisi voitava lyhyellä aikavälillä täydentää muista yhteisön rahoitusvälineistä myönnettävää tukea.

— Lisäksi alkuperäisen tekstin johdanto-osan 5. perustelukappale on ristiriidassa 5 artiklan 2 kohdan d alakohdan kanssa. Siinä todetaan, että ”hakemuksen on sisällettävä seuraavat tiedot: d) rahoitettavaksi tulevat erityiset toimet ja niiden arvioitujen kustannusten erittely, mukaan luettuna toimien täydentävyys rakennerahastoista rahoitettavien toimien kanssa”.

Suositus 2

Johdanto-osan 6. perustelukappale

Komission ehdotus AK:n muutosehdotus (6) Yhteisön tukea olisi annettava ainoastaan asianomaisen jäsenvaltion hakemuksesta. Komission olisi varmistettava jäsenvaltioiden esittämien hakemusten yhdenvertainen käsittely. (6) Yhteisön tukea olisi annettava ainoastaan asianomaisen jäsenvaltion hakemuksesta ja yhteistyössä asianomaisten paikallis- ja/tai alueviranomaisten kanssa kyseisen jäsenvaltion sisäisten perustuslaillisten järjestelyjen mukaisesti. Komission olisi varmistettava jäsenvaltioiden esittämien hakemusten yhdenvertainen käsittely, mutta rahastovarojen yleiseen maantieteelliseen jakautumiseen ei tule pyrkiä.

Perustelu

Muutosehdotuksessa korostetaan, että paikallis- ja alueviranomaisilla sekä jäsenvaltioilla on aktiivinen rooli lievennettäessä maailmanlaajuistumisen haittavaikutuksia. Koska EGR:n toimista päätettäessä on ehdotetun asetuksen mukaan arvioitava alueisiin kohdistuvaa vaikutusta, paikallis- ja alueviranomaiset tulisi nivoa rahastotuen hakemiseen toissijaisuusperiaatteen mukaisesti.

Tukea tulisi myöntää tukikelpoisuuskriteereissä määritellyn tarpeen mukaisesti. Komission tulisi torjua kaikki jäsenvaltioiden taholta tuleva paine kohdentaa varoja ”tasapuolisesti”.

Suositus 3

2 artikla

Toimintakriteerit

Komission ehdotus AK:n muutosehdotus EGR:n rahoitustukea myönnetään tapauksissa, joissa maailmankaupan rakenteissa tapahtuvat merkittävät muutokset johtavat vakavaan talouden häiriötilanteeseen, kuten EU:hun suuntautuvan tuonnin mittavaan lisääntymiseen, EU:n markkinaosuuden asteittaiseen pienenemiseen jollakin tietyllä alalla tai toimintojen siirtämiseen kolmansiin maihin, minkä tuloksena: (a) vähintään 1 000 työntekijää vähennetään yhdestä yrityksestä, mukaan luettuna työntekijät, jotka vähennetään sen toimittajien tai jatkojalostajien palveluksesta, alueella, jossa työttömyys on NUTS III -tasolla mitattuna korkeampi kuin EU:n tai kansallinen keskiarvo, tai (b) vähintään 1 000 työntekijää vähennetään yhdessä tai useammassa NACE 2 -tasolla mitatun alan yrityksessä kuuden kuukauden aikana, mikä on vähintään 1 prosentti alueellisesta työttömyydestä mitattuna NUTS II -tasolla. EGR:n rahoitustukea myönnetään tapauksissa, joissa maailmankaupan rakenteissa tapahtuvat merkittävät muutokset johtavat vakavaan talouden häiriötilanteeseen, kuten EU:hun suuntautuvan tuonnin mittavaan lisääntymiseen, EU:n markkinaosuuden asteittaiseen pienenemiseen jollakin tietyllä alalla tai toimintojen siirtämiseen kolmansiin maihin, minkä tuloksena: (a) vähintään 1 000 500 työntekijää vähennetään yhdestä yrityksestä, mukaan luettuna työntekijät, jotka vähennetään sen toimittajien tai jatkojalostajien palveluksesta, alueella, jossa työttömyys on NUTS III -tasolla mitattuna korkeampi kuin EU:n tai kansallinen keskiarvo, tai (b) vähintään 1 000 500 työntekijää vähennetään yhdessä tai useammassa NACE 2 -tasolla mitatun alan yrityksessä kuuden kahdentoista kuukauden aikana, mikä on vähintään 1 prosentti alueellisesta työttömyydestä mitattuna NUTS II -tasolla, tai NUTS II-tasolla mitattu alueellinen työttömyys on pudonnut vähintään 10 prosentilla samana ajanjaksona. (c) mikäli a ja b kohdissa mainitut määrälliset kriteerit eivät täyty, komissio voi poikkeuksellisissa ja asianmukaisesti perustelluissa olosuhteissa katsoa, että jäsenvaltio voi kuitenkin hakea EGR:n tukea.

Perustelu

Parametreja tulisi muuttaa välineen joustavoittamiseksi. On myös tärkeää, että asetukseen sisällytetään poliittisen perusteen sisältävä suojalauseke hakijoiden tukikelpoisuuden harkintaa silmälläpitäen.

Suositus 4

5 artiklan 1 kohta

Hakemukset

Komission ehdotus AK:n muutosehdotus 1. Jäsenvaltion on jätettävä komissiolle hakemus EGR:n tuesta … 1. Jäsenvaltion on yhteistyössä asianomaisten paikallis- ja/tai alueviranomaisten ja työmarkkinaosapuolten kanssa jätettävä komissiolle hakemus EGR:n tuesta …

Perustelu

Yritystoiminnan siirtäminen ja yritysten sulkeminen vaikuttaa paikallis- ja alueviranomaisiin ja niiden edustamiin yhteisöihin, joten ne tulisi ottaa mukaan korvausstrategioiden suunnitteluun. Niiden tulisi osallistua tuen hakemiseen, jotta varmistettaisiin myös paikallis-, alue-, jäsenvaltio- ja unionitason toimien keskinäinen täydentävyys.

Suositus 5

5 artiklan 6 kohta

Hakemukset

Komission ehdotus AK:n muutosehdotus 6. Komissio varmistaa jäsenvaltioiden esittämien hakemusten yhdenvertaisen käsittelyn. 6. Komissio varmistaa jäsenvaltioiden esittämien hakemusten yhdenvertaisen käsittelyn, mutta rahastovarojen yleiseen maantieteelliseen jakautumiseen ei tule pyrkiä.

Perustelu

Tukea tulisi myöntää tukikelpoisuuskriteereissä määritellyn tarpeen mukaisesti. Komission tulisi torjua kaikki jäsenvaltioiden taholta tuleva paine kohdentaa varoja ”tasapuolisesti”.

Suositus 6

6 artikla

Täydentävyys, vaatimustenmukaisuus ja koordinointi

Komission ehdotus AK:n muutosehdotus 5. Jäsenvaltion on varmistettava, että EGR:n rahoitusta saaviin erityisiin toimiin ei saada tukea myös muista yhteisön rahoitusvälineistä. 5. Jäsenvaltion on varmistettava, että EGR:n rahoitusta saaviin erityisiin toimiin ei voidaan saada tukea myös muista yhteisön rahoitusvälineistä.

Perustelu

Komission ehdotuksen 15 artiklan 1 kohdassa viitataan nimenomaan toimien mahdolliseen täydentävyyteen laajamittaisten irtisanomisten yhteydessä käytettävien muiden yhteisön rahoitusvälineiden (ts. rakennerahastojen ja Euroopan sosiaalirahaston) kanssa.

Suositus 7

12 artikla

Talousarviomenettely

Komission ehdotus AK:n muutosehdotus 1. Jos komissio toteaa, että EGR:stä olisi myönnettävä rahoitustukea, se tekee budjettivallan käyttäjälle ehdotuksen 10 artiklan mukaisesti vahvistettua määrää vastaavien määrärahojen hyväksymisestä. … 2. Komissio esittää ehdotukset erissä budjettivallan käyttäjälle. … 3. Kun budjettivallan käyttäjä on antanut määrärahat käyttöön, komissio tekee päätöksen rahoitustuesta. 1. Jos komissio toteaa, että EGR:stä olisi myönnettävä rahoitustukea, se hyväksyy 10 artiklan mukaisesti vahvistettua määrää vastaavat määrärahat. tekee budjettivallan käyttäjälle ehdotuksen 10 artiklan mukaisesti vahvistettua määrää vastaavien määrärahojen hyväksymisestä. … 2. Komissio esittää ehdotukset erissä tiedottaa asiasta budjettivallan käyttäjälle. … 3. Kun budjettivallan käyttäjä on antanut määrärahat käyttöön, komissio tekee päätöksen rahoitustuesta.

Perustelu

Jos sekä neuvoston että Euroopan parlamentin on hyväksyttävä jokainen hakemus, viivästyy prosessi, jossa tavoitteena on välittömän lyhytaikaisen tuen antaminen. Viivästystä pidentää aikomus pidättää hakemuksia, kunnes ne voidaan esittää erissä. Komissiolla tulisi olla delegoidut valtuudet tehdä itsenäisiä päätöksiä ja tiedottaa budjettivallan käyttäjälle siitä, miten se käyttää EGR:n varoja.

Suositus 8

16 artiklan 2 kohta

Vuosikertomus

Komission ehdotus AK:n muutosehdotus 2. Kertomus toimitetaan tiedoksi työmarkkinaosapuolille. 2. Kertomus toimitetaan tiedoksi työmarkkinaosapuolille, Euroopan talous- ja sosiaalikomitealle ja alueiden komitealle.

Perustelu

Rahaston toiminnan tulokset, joilla on välitöntä merkitystä paikallis- ja alueviranomaisille, kiinnostavat myös alueiden komiteaa. On tärkeää noudattaa laajapohjaista kuulemista ja avoimuutta suhteessa Euroopan unionin toimielimiin ja työmarkkinaosapuoliin, koska sillä on huomattava merkitys hankkeen onnistumisen kannalta.

Suositus 9

17 artiklan 2 kohta

Arviointi

Komission ehdotus AK:n muutosehdotus 2. Arvioinnin tulokset toimitetaan tiedoksi budjettivallan käyttäjälle ja työmarkkinaosapuolille. 2. Arvioinnin tulokset toimitetaan tiedoksi budjettivallan käyttäjälle ja, Euroopan parlamentille, neuvostolle, Euroopan talous- ja sosiaalikomitealle, alueiden komitealle ja työmarkkinaosapuolille.

Perustelu

Rahaston toiminnan tulokset, joilla on välitöntä merkitystä paikallis- ja alueviranomaisille, kiinnostavat myös alueiden komiteaa. On tärkeää noudattaa laajapohjaista kuulemista ja avoimuutta suhteessa Euroopan unionin toimielimiin ja työmarkkinaosapuoliin, koska sillä on huomattava merkitys hankkeen onnistumisen kannalta.

Suositus 10

Talousarvio

Rahaston menojen enimmäismääräksi vahvistetaan 500 1000 miljoonaa euroa vuodessa käypiin hintoihin, mikäli se on mahdollista ajanjaksoa 2007–2013 koskevissa rahoitusnäkymissä tehtyjen varausten puitteissa.

Perustelu

Talousarviossa varatut määrärahat ovat liian alhaiset, kun ajatellaan maailmankaupan muutoksista vuosittain aiheutuvia yritystoiminnan siirtämisiä ja niiden vaikutuksista kärsivien työntekijöiden arvioitua määrää. Menojen enimmäismäärän kaksinkertaistaminen onkin perusteltua, ja se voidaan toteuttaa helposti yhteisön talousarviossa yleensä käyttämättä jäänein varoin.